Linderia

Linderia er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae). Disse knøttsmå billene er vanlige i løvstrø.

Utseende 
Bittesmå (gjerne 1-1,5 millimeter), blanke, rødbrunlige kortvinger. Kroppen er pæreformet. Hodet er nærmest trekantet, med små, runde fasettøyne og groper i pannen. Antennene er kraftige, de to innerste leddene omtrent kuleformet, hos hannen har det andre leddet gjerne utvekster som er til nytte for å skille artene fra hverandre. Maksillepalpene er lange, det ytterste leddet stort og mer eller mindre trekantet. De ytterste leddene danner en kølle. Pronotum er forholdsvis lite, med rundede sider, bredest omtrent i midten. Dekkvingene dekker omtrent halve bakkroppen, er blanke og kraftig utvidete bakover. Bakkroppsleddene er ganske korte. Beina er middels lange.

Levevis 
Disse billene er vanlige mellom løvstrø på skogbunnen.

Utbredelse 
Slekten er utbredt i det sørvestlige Europa (Frankrike, Spania, Portugal).

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien køllebiller Pselaphinae Latreille, 1802
 Gruppen Bythinini 
 Slekten Linderia Saulcy, 1863
 Linderia armata (L.W.Schaufuss, 1863)
 Linderia bidentata (Dodero, 1919)
 Linderia bonvouloiri (Saulcy, 1865)
 Linderia clarae (L.W.Schaufuss, 1863)
 Linderia coiffaiti Jeannel, 1950
 Linderia cristata (Saulcy, 1872)
 Linderia lucantei (Saulcy, 1878)
 Linderia mariae (Jacquelin du Val, 1859)
 Linderia nasicornis (Saulcy, 1870)
 Linderia picanyolae Besuchet, 1985
 Linderia taboadai Franz, 1955

Eksterne lenker 
 

Køllebiller
Biller formelt beskrevet i 1863
Dyr formelt beskrevet av Félicien Henry Caignart de Saulcy